Marcel Hanzal

Marcel Hanzal (* 25. august 1974) je slovenský hokejový útočník.

 Klubový hokej 
Jeho kariéra sa spája predovšetkým s Duklou Trenčín. Pôsobil ako kapitán mužstva v ročníku 2003/04, keď Dukla dosiahla jeden zo svojich majstrovských titulov. Rovnakú funkciu zastával aj v nasledujúcej sezóne, ktorá sa však pre neho v januári predčasne skončila pre pozitívny dopingový test. V úvode ročníka 2005/06 bol vymenený do HKm Zvolen za Igora Majeského. Na začiatku sezóny 2006/07 podpísal kontrakt s MsHK Žilina, kde hrával na pozícii ľavého krídla. 31. januára 2007 bol poslaný na hosťovanie do Dukly Trenčín, s klubom zaznamenal finálovú účasť. Za Trenčín hral aj v ročníku 2007/08, mužstvo dosiahlo semifinále, v ktorom podľahlo neskoršiemu majstrovi Slovanu Bratislava. Nosil dres s číslom 61.

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/-1993/94 Martimex Martin SE 3177141994/95 Martimex Martin SE2432514200001995/96 HK Spartak DubnicaSE391361934-101996/97 HK Spartak DubnicaSE4715142940-141997/98 Martimex Martin SE39941361-17HK Spartak Dubnica 1. SHL1042616-121998/99 Martimex Martin SE36141125126+81999/00 Havířov Panthers ČE3652798-72000/01 Dukla Trenčín SE51102232189+91024638+52001/02 Dukla Trenčín SE50241337182+202002/03 Dukla Trenčín SE48172845111+344022242003/04 Dukla Trenčín SE249122154+1513281080+62004/05 Dukla Trenčín SE299615118+132005/06 Dukla Trenčín SE1232518+8HKm Zvolen SE244101482+44000202006/07 MsHK Žilina SE348132199+1MsHK Žilina EPM210120Dukla Trenčín SE702224+11212324-52007/08 Dukla Trenčín SE4971017120-41202284-2

 Reprezentácia 
V slovenskej reprezentácii odohral 8 zápasov, strelil 1 gól.

(štatistické údaje v článku sú z 23. apríla 2008)

 Pozitívny dopingový test 
10. decembra 2004 bol vybraný po zápase proti Skalici (32. kolo extraligy) spolu s ďalšími troma hráčmi na dopingovú skúšku a jeho test bol pozitívny na THC. Hanzal požiadal o preskúmanie B-vzorkyDoping v ST extralige, Hanzal požiadal o analýzu B-vzorky, ktorá bola tiež pozitívna. Na disciplinárnom konaní 26. januára priznal užitie marihuany, disciplinárna komisia spoločnosti Pro-Hokej ho potrestala trojmesačným dištancom Hanzal si za doping nezahrá tri mesiace (trest mu plynul od 6. januára). Neskôr mu ho o mesiac znížila (s dvojročnou podmienkou), proti tomu však protestovali zástupcovia klubov HC Slovan Bratislava a MsHK Žilina, ako aj predstavenstvo spoločnosti Pro-Hokej. 9. marca 2005 Výkonný výbor SZĽH vrátil do platnosti pôvodné rozhodnutie o trojmesačnom treste, predstavitelia Dukly Trenčín sa neodvolali. Hanzalovi stop na tri mesiace, Dukla akceptuje rozhodnutie VV

 Dopravná nehoda 
29. augusta 2006 spôsobil medzi Belou a Krasňanmi v okrese Žilina pod vplyvom alkoholu dopravnú nehodu, pri ktorej na mieste zahynul jeho spolujazdec Štefan Blaho. Hanzal prešiel do protismeru a následne mimo cestu, kde sa jeho Mitsubishi Pajero prevrátilo na strechu. Polícia mu namerala v krvi 1,5 promile alkoholu.  Korzár, 30.6.2007 

 Dôsledky 
Napriek trestnému stíhaniu s ním slovenský majster MsHK Žilina podpísal dvojročný kontrakt (hoci po nehode ho predstavitelia klubu označili za „asi bezpredmetný“), neskôr však uviedli, že po dôkladnom posúdení situácie sa mu rozhodli podať „pomocnú ruku“. Samotný Hanzal vyjadril obavy z necitlivých pokrikov fanúšikov na štadiónoch súpera.

4. decembra 2007 bolo plánované verejné pojednanie na súde v Žiline, Hanzal sa však nedostavil. Jeho obhajca uviedol, že je hospitalizovaný v trenčianskej nemocnici kvôli zraneniu, ktoré utrpel tri dni predtým v zápase proti MHC Martin. Sudkyňa následne pojednávanie obžaloby odročila na 15. januára 2008. Súd s Marcelom H. nebol, hráč je hospitalizovaný, www.hokej.sk, 4.12.2007 V tomto termíne sa už dostavil, hlavné pojednávanie bol dané na 22. apríla 2008. Bol odsúdený na štyri roky väzby s minimálnym stupňom ochrany. Dostal tiež zákaz viesť motorové vozidlo na šesť rokov a je povinný zaplatiť náhradu škody vo výške takmer 300 000 Sk. Hanzal vyhlásil, že očakával nižší trest a proti rozsudku sa odvolal.Marcela Hanzala odsúdili na štyri roky, www.hokej.sk, 23.4.2008

 Referencie 

 Externé odkazy 


Kategória:Narodenia v 1974
Kategória:Slovenskí hokejisti